Help 4 Heroes Sitting Volleyball Team B (SGP)
Registration Number: VEU11830
Ash Lockwood Thomas Bileam se Donkie se skokkende belydenis: ek het ‘n Skelmpie! | Bileam se Donkie
← Maandagoggend… die onwillige profeet…	My een afspraak met my Skelmpie wat my diep geraak het… (-18 NL) →
Bileam se Donkie se skokkende belydenis: ek het ‘n Skelmpie!
Posted on Augustus 3, 2011 by Bileam se Donkie	18
Ek weet, ek weet! As die Sinode van Noord-Transvaal se Tribunaal hiervan hoor, dan gaan ek my anaal sien… Dominees mag net saamwoon met een persoon van die teenoorgestelde geslag, waarmee ‘n mens mooi in die huwelik getree het voor die kansel.
Die mense wat BsD goed ken, weet ook dat ek baie, baie lief is vir my vrou, en niks sal doen om haar hart ooit te breek nie. Maar dit het gebeur, selfs met my. ‘n Mens kom op ‘n dag agter dat die vlam van ou liefde nooit heeltemal geblus het nie. Een vrou kan nie al die passie meer hanteer nie… Jy ontmoet skielik iemand op ‘n dag, wat jou herinner aan jou tienergevoelens, daar tydens ‘n mens se puberteit wanneer alles so intens voel en ‘n mens so oor jou ore verlief kan raak.
Dit het so gebeur- vir baie jare was daar net die een vrou in my lewe. En ek het my alles vir haar gegee. Maar ek het altyd net so stukkie vryheid gesoek. Net om te kyk of ek nog kan, amper soos Chris de Burgh so mooi gesing het in sy lied “It would take much more…” Ek is ook verlief op ‘n Italiaanse meisie. Vandat ek haar die eerste keer gesien het, kan ek my oë nie van haar afhou nie. Daardie kurwes is amper meer as wat ‘n man van vleis en bloed kan hanteer! Ek hou so daarvan om op haar te klim, en allerhande knoppies te druk, wat haar baie gevoellig en vol liefde maak. Sy het die mooiste stem, so sagte strelende stem. Ongelukkig is sy soms te sag, en dit kan lewensgevaarlik wees.
My vrou weet van haar. En sy gee nie om om my met haar te deel nie. Dit maak dat sy minder frustrasies van my kant af hoef te hanteer, en minder van my nonsens hoef op te vreet.
Ek het besluit om dit tog maar te waag om uit die kas uit te kom, aangesien niemand van die kerk ooit hier lees nie. Hier is my skelmpie- is dit nie ‘n pragtige foto van haar nie?
Hier was sy bietjie nat en vuil(soos ‘n man mos maar van jou skelmpie hou!) maar ons het lank en ver gery…
Onderwerpe: my skelmpie- sorry vrou!
Posted in Motorfiets stories	18 thoughts on “Bileam se Donkie se skokkende belydenis: ek het ‘n Skelmpie!”	Xena Phoenix
Augustus 3, 2011 om 1:48 nm	😆 Ek het so iets verwag.
Augustus 4, 2011 om 5:14 nm	van my ander vriendinne was regtig geskok en baie kwaad vir my 🙂 Maar dié wat my vrou ken, weet…
Augustus 3, 2011 om 1:52 nm	Ek het verwag jy pluk ‘n skokpienk BlackBerry uit.
Augustus 4, 2011 om 5:15 nm	Nee, die sein is so swak vandag in die Bosveld dat ek my Torch HAAT! My kollega se kleiner model vang baie beter sein op en sy pakket is goedkoper as myne… die Bolt…
Augustus 3, 2011 om 2:05 nm	mmmm-vat jy haar soms uit vir ontbyt?
Augustus 3, 2011 om 2:06 nm	Genade, dis ek seegogga! Ek weet nie hoekom ek nou anoniem is nie- en hoekom die blog anonieme goed toelaat nie?
Augustus 4, 2011 om 5:04 nm	🙂 Welkom anonieme Seegogga! Ja, ek vat haar uit vir ontbyt, maar nee, nie naastenby genoeg nie…
Augustus 3, 2011 om 3:29 nm	Oooooo! – dis met my Berg in die agtergrond (waar’s Demoerin en Turksvy nou :lol:)! As mens ‘n klip (berg) vir ‘n skelmpie kon gehad het, dan het jou skelmpie nou voor my skelmpie gestaan op hierdie foto. Jou skelmpie is amper so mooi soos myne 😉
Augustus 4, 2011 om 5:05 nm	Ek is BAIE lief vir jou skelmpie…
Augustus 4, 2011 om 8:39 vm	Jy leen haar seker moeiliker uit aan die gemeente as jou eie vrou.
Augustus 4, 2011 om 5:05 nm	Sy, my vrou en my jaggeweer leen niemand nie…
Augustus 4, 2011 om 5:06 nm	Ek het EEN vriend wat dalk sou kwalifiseer om haar te ry, Maar hy ry ‘n BMW R1000 RR, so hy wil nie…
Augustus 4, 2011 om 10:33 vm	Skerp! Baie, baie skerp!
Augustus 4, 2011 om 5:15 nm	Dankie Pikkelik!
Augustus 4, 2011 om 11:48 vm	Sy is pragtig.
Het jy nie foto’s van haar in ‘n mooier omgewing nie? 😆
Augustus 4, 2011 om 12:28 nm	Ooo – jy is op SOOOO dun ys Debliksemin!!! (laat jy my nou vloek hier op die dominee se werf :twisted:)
Augustus 4, 2011 om 5:08 nm	Ja, hierdie een keer het hy sy naam gebruik as ‘n werkwoord in plaas van ‘n beskrywende voornaamwoord, of wat ‘n mens dit ook al noem… DMI- daar is nie mooier omgewing in die ganse wêreld nie, behalwe as ek haar by Big Bay parkeer en so die skeepswrak uit die foto uitsny.
Augustus 5, 2011 om 7:18 vm	Hie hie, sy is pragtig hoor – 😆